L 144/100
DA
Den Europæiske Unions Tidende
23.5.2022
— Verifikatoren skal kontrollere, at datasættene er blevet korrekt implementeret i softwaren (dvs.
LCIAresultaterne af datasættet i softwaren ligger inden for en afvigelse 1 % i forhold til metadataene).
Mindst 50 % (i antal) af de datasæt, der er anvendt til at udarbejde modeller for de mest relevante processer, og 10 % af dem, der er anvendt til at udarbejde modeller for andre processer, skal kontrolleres.
Verifikatoren skal kontrollere, om det aggregerede datasæt, der opfylder kravene til miljøaftryksdata, som repræsenterer det undersøgte produkt, er stillet til rådighed for Europa-Kommissionen (69).
Initiativtageren til PEF-undersøgelsen kan beslutte at offentliggøre datasættet.
Yderligere miljømæssige og tekniske oplysninger opfylder kravene i afsnit 3.2.4.1.
8.4.2
Te k n i k k er t i l v e r i f i k a t i o n o g v a l i d e r i n g Verifikatoren skal vurdere og bekræfte, om de anvendte beregningsmetoder er af acceptabel nøjagtighed, pålidelige og hensigtsmæssige og er udført i overensstemmelse med PEF-metoden.
Verifikatoren skal bekræfte, at omregningen af måleenheder er foretaget korrekt.
Verifikatoren skal kontrollere, om de anvendte prøveudtagningsprocedurer er i overensstemmelse med den prøveudtagningsprocedure, der er defineret i PEF-metoden som beskrevet i afsnit 4.4.6.
De rapporterede data skal kontrolleres i forhold til kildedokumentationen for at sikre deres konsistens.
Verifikatoren skal evaluere, om metoderne til udarbejdelse af estimater er hensigtsmæssige og er blevet anvendt konsekvent.
Verifikatoren kan vurdere alternativer til estimater eller trufne valg for at afgøre, om der er foretaget et konservativt valg.
Verifikatoren kan påvise usikkerheder, som er større end forventet, og vurdere virkningen af den påviste usikkerhed på de endelige PEF-resultater.
8.4.3
D a t a fo r t r o l i g h e d Data til validering skal fremlægges på en systematisk og omfattende måde.
Alle projektdokumenter, der ligger til grund for valideringen af en PEF-undersøgelse, skal forelægges verifikatoren, herunder PEF-modellen, fortrolige oplysninger og PEF-rapporten.
Verifikatoren skal behandle alle oplysninger og data, der er genstand for verifikation/validering, som fortrolige og må kun anvende dem i forbindelse med verifikationen/valideringen.
Initiativtageren til PEF-undersøgelsen kan udelade fortrolige data og oplysninger fra PEF-rapporten, såfremt: — kun inputoplysninger udelades, og alle outputoplysninger er medtaget — initiativtageren giver verifikatoren tilstrækkelige oplysninger om arten af de udeladte data og oplysninger samt begrundelsen for at udelade dem — verifikatoren accepterer den manglende fremlæggelse og angiver årsagerne hertil i verifikations- og valideringsrapporten hvis verifikatoren ikke accepterer manglende fremlæggelse, og initiativtageren ikke træffer korrigerende foranstaltninger, skal verifikatoren angive, at den manglende fremlæggelse ikke er berettiget, i verifikations- og valideringsrapporten — initiativtageren fører en fortegnelse over de ikke-fremlagte oplysninger med henblik på eventuel fremtidig revurdering af beslutningen om ikke at fremlægge oplysningerne.
Forretningsdata kan være fortrolige på grund af konkurrenceaspekter, intellektuelle ejendomsrettigheder eller lignende retlige begrænsninger.
Forretningsdata, der udpeges som fortrolige, og som fremlægges under valideringen, skal derfor behandles fortroligt.
Verifikatoren må derfor ikke videregive eller på anden måde opbevare oplysninger uden organisationens tilladelse oplysninger, som vedkommende har fået adgang til under verifikationen/valideringen.
Initiativtageren til PEF-undersøgelsen kan anmode verifikatoren om at undertegne en fortrolighedsaftale.
(69) Datasæt bedes sendt til ENV-ENVIRONMENTAL-FOOTPRINT@ec.europa.eu.